Publication: Magyar Közlöny
Issue: MK-2003-41 (Year: 2003, Number: 41)
Era: 1990-2004
Section: felelõsségérõl szóló 1997. évi LXXIX. törvény 26. §-a alapján, a miniszterelnök javaslatára
Paragraph Index: 558

31. §-a (1) bekezdésének a) pontja alapján jogegységi eljárás lefolytatását indítványozta. A jogegységi határozatban eldöntendõ kérdésként jelölte meg: — a szövetkezet részleges átalakulása milyen szervezeti változásnak minõsül, — az elõzõ kérdésre adandó válasz tükrében van-e helye az átalakuló szövetkezet vagyona átértékelésének, — ha a részleges átalakulás után továbbmûködõ szövetkezet vagyontárgyait nem lehet átértékelni, a létrejövõ gazdasági társaság saját tõkéje átértékelhetõ-e, — a számviteli törvény rendelkezésének megfelelõen milyen módon kell a vagyonmérleget (vagyonmérlegeket) elkészíteni. Indítványában rámutatott a Legfelsõbb Bíróság Cgf.II.32.447/1999/3. számú, illetve Cgf.II.30.219/2000/4. számú határozataiban egymásnak ellentmondó választ adott arra a jogkérdésre, hogy részleges átalakulás folytán létrejövõ gazdasági társaság vagyonában nulla értékû vagyontárgyak szerepelhetnek-e. Az elsõként említett határozatban a Legfelsõbb Bíróság akként foglalt állást, hogy ha a részleges átalakulással létrejövõ részvénytársaság vagyonában nulla értékû vagyontárgy van, vagyona átértékelendõ. A második határozatban írtak szerint átértékelési kötelezettség nincs, a részleges átalakulással létrejövõ gazdasági társaság jegyzett tõkéjében azonban nulla értékû vagyontárgy nem szerepelhet, az a jegyzett tõkén felüli vagyonban tartandó nyilván. II. A jogegységi tanács nem nyilvános ülésén a legfõbb ügyész képviselõje kifejtette, a szövetkezet részleges átalakulása olyan szervezeti változás, amelyre a gazdasági társaságok kiválásának szabályai alkalmazandók. Ebbõl következõen a kiválásra vonatkozó számviteli szabályok is irányadóak. A számviteli szabályok szerint a változatlan cégformában továbbmûködõ szövetkezet nem értékelheti át vagyonát, ezzel szemben a létrejövõ gazdasági társaság 2003/41. szám választhat: átértékelheti vagyonát, ezzel elkerülheti, hogy jegyzett tõkéjében nulla értékû vagyontárgyak szerepeljenek, vagy nem értékeli át vagyonát, ez esetben azonban a jegyzett tõkében nulla értékû vagyon nem szerepelhet, azt a jegyzett tõkén felüli vagyonba kell áthelyezni. III.

Source: https://magyarkozlony.hu/hivatalos-lapok/1da24591d4c5e8b5fad47ad3b080a57ff458d185/dokumentumok/46527cebec3ca5f4e268244b808514b5ede0c5eb/letoltes